Dangriga

duum|Hööftstraat von Dangriga (2005)
Dangriga (fröher ok Stann Creek Town) is de Hööftstadt von’n Distrikt Stann Creek von dat Land Belize. Dat is en Town.

 Geografie 

De Oort liggt an de Münn von’n North Stann Creek in de Karibische See. Dat Rebeed wieder baven den North Stann Creek rop warrt Stann Creek Valley nöömt. In’n Süüdwesten liggt de Gra-Gra-Lagoon-Natschonaalpark.

De Naveröörd sünd Hopkins un Silk Grass in’n Süüdwesten, Sarawee un Long Bank in’n Westen un Hope Creek, Melinda un Mullins River in’n Noordwesten.

 Historie 

De Oort is vör 1832 von Garifuna ut Honduras grünnt worrn un is bet vondaag de kulturelle Hööftstadt von de Garifuna-Kultur in Belize. Dangriga is dorüm ok de zentrale Oort för de Fiern to’n Garifuna Settlement Day, de elk Johr an’n 19. November fiert warrt.

 Inwahnertall 

De Inwahners weren bi’n Zensus 2000 to 63 % Garifuna, to 20 % Kreolen un to 12 % Mestizen. De Rest hett sik op de verscheden annern Volksgruppen von Belize opdeelt.

 Börgermeesters 

+ Börgermeesters Tied  Börgermeester  Partei 1959–1962  Allan Arthurs  PUP üm 1965  Carlos Nolberto     Alonzo Ogaldez   üm 1984  Ted Castillo  UDP 1985–1988  Francis Castillo  PUP 1988–1994  Sylvia Flores  PUP 1997  Francis Humphreys  UDP 1997–1998  Joseph Sampson  PUP 2002  Cassian Nunez  PUP 2006–2009  Frank Mena  UDP 2009–2012  Aaron Gongora  UDP 2012–2015  Gilbert Swaso  PUP 2015–  Francis Humphreys  UDP

 Weertschop un Infrastruktur 

In Dangriga besteiht mit dat Southern Regional Hospital en Krankenhuus mit 52 Bedden.

De Commerce Bight Port leeg veer Kilometer in’n Süden von de Stadt un hett von 1908 bet 2013 en groten Deel von’n Worenhannel in Süüd-Belize afwickelt.

 Verkehr 

De Oort is Ennpunkt von’n Hummingbird Highway, de in’n Noordwesten över Armenia na Belmopan an’n George Price Highway föhrt. Twüschen Sarawee un Hope Creek geiht von’n Hummingbird Highway na Süüdwesten de Southern Highway af, de över Dump na Punta Gorda löppt.

Von 1908 bet 1937 hett dat mit de Stann Creek Railway en Bahnlien geven, de von Dangriga bet Middlesex güng.

De Flegerplatz Dangriga liggt an’n Noordrand von’n Oort.

 Lüüd 

 1887: Thomas Vincent Ramos, Garifuna-Aktivist
 1930: Osmond P. Martin, Bischop
 1954: Pen Cayetano, Musiker
 1955: Arlie Petters, Physiker
 1993: Rakeem Nuñez-Roches, American-Football-Speler

 Footnoten 

 http://citypopulation.de/Belize_d.html

 Weblenken 

Kategorie:Gemeen
Kategorie:Distrikt Stann Creek